0242.xml
برازیل فٹ بال کنفیڈریشن کا ورلڈ کپ میں مایوس کن کارکردگی پر ٹیم کوچ کے معاہدے میں توسیع نہ کرنے کا فیصلہ برازیل ٹیم کو ورلڈ کپ کے سیمی فائنل اور تیسری پوزیشن کے میچ میں بدترین شکست کا سامنا کرنا پڑا
برازیلیا ۔ 14 جولائی (اے پی پی) برازیل فٹ بال کنفیڈریشن نے بیسویں ورلڈ کپ میں مایوس کن کارکردگی کے بعد اپنے ٹیم کوچ کے معاہدے میں توسع نہ کرنے کا فیصلہ کر لیا ہے اور انہیں معاہدہ ختم ہونے کے بعد ان کے عہدے سے فارغ کردیا جائے گا۔ پانچ مرتبہ کی عالمی چیمپیئن برازیل کی ٹیم کے کوچ لوئز فلپ سکولاری کے کنٹریکٹ میں مزید اضافہ نہیں کیا جائیگا، برازیل میں کھیلے گئے بیسویں فیفا ورلڈ کپ کے سیمی فائنل اور تیسری پوزیشن کے لیے کھیلے گئے میچ میں میزبان ٹیم کی بدترین شکست کے بعد برازیل فٹ بال کنفیڈریشن نے فیصلہ کیا ہے کہ وہ ٹیم کوچ لوئز فلپ سکولاری کے کنٹریکٹ میں مزید اضافہ نہیں کریگی۔ برازیل کی ٹیم کو میگا ایونٹ کے پہلے سیمی فائنل میں جرمنی کی ٹیم نے شرمناک شکست سے دوچار کیا تھا۔ میگا ایونٹ کے اس بڑے میچ جس پر دنیا کی نظریں لگی ہوئی تھیں میں جرمنی کی ٹیم نے انہتائی شاندار کارکردگی کا مظاہرہ کرتے ہوئے میزبان ٹیم کو 7-1 سے شکست دی تھی اس کے بعد تیسری پوزیشن کے میچ میں ہالینڈ کی ٹیم نے رہی سہی کسر نکال دی اور تیسری پوزیشن کے میچ میں ہالینڈ نے برازیل کو یکطرفہ مقابلے کے بعد 3-0 سے پچھاڑ دیا۔ برازیل کی ٹیم کے کوچ لوئز فلپ سکولاری 9 نومبر 1948 کو برازیل میں پیدا ہوئے، انہوں نے برازیلین ٹیم کی کوچنگ کا باقاعدہ آغاز 2001 میں کیا اور اپنی کوچنگ میں ٹیم کو 2002 کے فیفا ورلڈ کپ میں کامیابی دلائی جو کہ جاپان میں ہوا تھا۔ 2002 کے ورلڈ کپ کے بعد وہ 2003 سے لیکر 2010 تک مختلف ٹیموں کے ساتھ منسلک رہے اس کے بعد وہ 2012 میں ایک مربتہ پھر اپنی ہوم ٹیم کے ساتھ منسلک ہوگئے۔
APP
14.07.14
0242p.xml
برازیل کو کوچ فلپ سکولاری کو عہدے سے برطرف کردیا گیا لوئزفلپ سکولاری کو 2012 میں برازیلن فٹ بال ٹیم کا کوچ نامزد کیا گیا تھا،جرمنی کے مختلف حلقے ورلڈکپ میں شکست کے بعد استعفے کا مطالبہ کر رہے تھے
ریوڈی جنیرو(سپورٹس ڈیسک) ورلد کپ کے سیمی فائنل میچ میں جرمنی کے ہاتھوں بدترین شکست کے بعد برازیل کے فٹبال کوچ لوئز فلپ سکولاری کوان کے عہدے سے برطرف کردیا گیا۔برازیل میں جاری 20ویں فٹبال ورلڈ کپ کے سیمی فاں ئل میچ میں مہمان ٹیم کو جرمنی کے ہاتھوں بدترین شکست کا سامنا کرنا پڑاتھا۔جرمن ٹیم نے برازیل کو سات،ایک سے شکست کے بعد سکولاری سے استعفے کا مطالبہ کر رہے تھے۔لوئز فلپ سکولاری کو 2012 میں برازیلن فٹ بال ٹیم کا کوچ نامزد کیا گیا تھا۔جرمنی کے مختلف حلقے ورلڈ کپ میں شکست کے بعد سکولاری سے استعفے کا مطالبہ کر رہے تھے۔برازیل کے لچنڈ فٹبالرزیکو نے کہا تھا کہ کوچ لوئز فلپ سکولاری سے جان چھڑالی جائے۔سیمی فائنل میں بدترین شکست کے بعد ان کا ٹیم کے ساتھرہنا نہیں بنتا۔ہمیں اب نئے لوگوں کو آگے لانا چاہئے جن کے نئے خیالات ہوں تاکہبرازیلن فٹ بال ٹیم کو اچھے طریقے سے کھلایا جاسکے۔اس سے قبل جرمنی سے شکست پر برازیل کے کوچ لوئز فلپ سکولاری نے قوم سے معافی مانگتے ہوئے کہا تھا کہ فیفا ورلڈ کپ میں جرمنی کے ہاتھوں ٹیم کی شکست میری زندگی کا بدترین دن تھا۔اور میں اس کی زمہ داری قبول کرتا ہوں۔سکولاری کی زیر کوچنگ ہی برازیل کی ٹیم نے 2002میں ورلڈ کپ کا ٹائٹل اپنے نام کیا تھا۔اپنے ایک بیان میں انہوں نے کہا کہ بطور کوچ میں اس شکست کو ہمیشہ یاد رکھوں گا۔یہ ٹیم میں نے ہی منتخب کی تھی۔میری مداحوں سے درخواست ہے کہ وہ جرمنی کے خلاف ناقص کارگردگی پر مجھ سمیت تمام کھلاڑیوں کو معاف کردیں۔
daily_insaf
15.07.14